Kokaïen by Hartenbos opgespoorHartenbos Foto: www.tourismincapetown.co.za ŉ Swart sak met 25 pakkies, moontlik vol kokaïen, is by Hartenbos in Mosselbaai opgespoor, het die Wes-Kaapse polisie Vrydag gesê. “ŉ Lewensredder het op Kersdag omstreeks 16:40 ŉ swart sak in die water naby Hartenbos-strand gesien,” het kapt. Bernadine Steyn, woordvoerder van die polisie, gesê. “Die sak was aan ŉ tou vasgemaak wat aan iets anders vas was. Daar was 25 pakkies in die sak wat elk moontlik kokaïen bevat.” Elke pakkie weeg net meer as 1 kg en indien dit wel kokaïen is, is die geraamde straatwaarde ongeveer R8 miljoen. “Die pakkies word na ŉ laboratorium geneem om getoets te word,” het Steyn gesê.